钦定古今图书集成/明伦汇编/氏族典/第333卷 > 刘子勋
## 钦定古今图书集成/明伦汇编/氏族典/第333卷 > 刘子勋

按《宋书晋安王子勋传》：“子勋字孝德，孝武帝第三子
也。大明四年，封晋安王，督江州诸军事。世祖崩，废帝
任凶，多所诛害，遣左右朱景云送药赐子勋死。长史
邓琬等因奉子勋起兵。太宗定乱，进子勋号车骑将
军。琬等不受命，传檄京邑。泰始二年，奉子勋为帝，即
伪位，于寻阳城置百官，四方并响应。沈攸之诸军至”
寻阳，诛之。